NÁRODNÁ RADA SLOVENSKEJ REPUBLIKY

**VIII. volebné obdobie**

CRD-2155/2022

**1253a**

**I n f o r m á c i a**

**výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1253) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k poslaneckému návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu výborov Národnej rady Slovenskej republiky:

**I.**

Národná rada Slovenskej republiky uznesením č. 1771 z 8. novembra 2022 pridelila návrh poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1253) na prerokovanie týmto výborom:

**Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre hospodárske záležitosti a**

**Výboru Národnej rady Slovenskej republiky pre pôdohospodárstvo a životné prostredie.**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky o návrhu dňa 29. novembra 2022 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Výbor Národnej rady Slovenskej republiky pre hospodárske záležitosti uznesením č. 381 z 28. novembra 2022 s poslaneckým návrhom zákona **súhlasil** a odporučil ho Národnej rade **schváliť s pripomienkami.**

Výbor Národnej rady Slovenskej republiky pre pôdohospodárstvo a životné o návrhu dňa 24. novembra 2022 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky, uvedených v bode III. tejto informácie, vyplývajú tieto pozmeňujúce a doplňujúce návrhy:

1. V čl. I v poznámke pod čiarou k odkazu 20a sa slová „SNR“ nahrádzajú slovami „Slovenskej národnej rady“ a označenie poznámky pod čiarou „20a“ sa nahrádza označením „21“.

*Odôvodnenie k bodu 1: Oprava citácie zákona v poznámke pod čiarou a zároveň sa mení jej poradové číslo reflektujúc poradie poznámok pod čiarou v platnom zákone v ktorom sa aktuálne poznámka pod čiarou číslo 21 nenachádza.*

**Výbor Národnej rady Slovenskej republiky pre hospodárske záležitosti**

1. V čl. III v bode 2. v § 11a ods. 1 sa za slová „geologický prieskum výhradných ložísk“ vkladajú slová „ropy a horľavého zemného plynu“.

*Odôvodnenie k bodu 2: Zosúladenie terminológie s názvom § 11a a s odsekom 2.*

**Výbor Národnej rady Slovenskej republiky pre hospodárske záležitosti**

1. V čl. III v bode 5. sa za slová „V § 17 ods. 3“ vkladajú slová „v poslednej vete“, v čl. III v bode 7. sa za slová „V § 27 ods. 15“ vkladajú slová „v poslednej vete“ a v čl. III v bode 11. sa za slová „V § 28 ods. 9“ vkladajú slová „v poslednej vete“.

*Odôvodnenie k bodu 3:* *Konkretizuje sa veta ku ktorej sa majú na konci doplniť predmetné slová.*

**Výbor Národnej rady Slovenskej republiky pre hospodárske záležitosti**

1. V čl. IV sa slová „1. januára 2023“ nahrádzajú slovami „15. januára 2023“.

*Odôvodnenie k bodu 4: Posunutie účinnosti zohľadňuje ústavné lehoty v legislatívnom procese schvaľovania zákona ako aj potrebnú legisvakanciu.*

**Výbor Národnej rady Slovenskej republiky pre hospodárske záležitosti**

**V.**

**Výbor pre pôdohospodárstvo a životné prostredie** ako gestorský výbork návrhu spoločnej správy výborov o prerokovaní návrhu poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1253a) **neprijal platné uznesenie**, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Uznesením výboru č. 255 z 12. októbra 2022 výbor poveril **Jána Szőllősa** v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predkladá predmetnú informáciu a bude predkladať návrh na ďalší postup.

Jaroslav **K a r a h u t a,** v. r**.**

predseda výboru